Grandfinal pemilihan Nanang Galuh Banjar Kota Banjarmasin tahun 2015 sudah dapat nang jadi pemenang Nanang wan Galuh yaitu Yanuar Adam Benarqie wan Nur Ismi nang dapat hadiah sepeda motor matan mantan Wali Kota Banjarmasin H. Muhidin wan hadiah nang lain.
Lalu finalis nang tapilih jadi Nanang Galuh favorit Kota Banjarmasin Tahun 2015 ngini Nur Hidayat wan Nina Nurlina nang jua dapat hadiah sepeda motor matan mantan Sekretaris Daerah Kota Banjarmasin Drs. H. Zulfadli Gazali.
Acara ngini dibuka wan penampilan Tari Kreasi matan buhan finalis Nanang Galuh Banjar Kota Banjarmasin wan dibuka secara resmi oleh Penjabat Wali Kota Banjarmasin HM.Thamrin, ditandai wan pemukulan gendang.
Wayah sambutannya, Thamrin mamadahakan wan buhan penyelenggara gasan maulah agenda kegiatan setahun ke depan mulai finalis tapilih jadi Nanang Galuh Kota Banjarmasin Tahun 2015.
Selain ngitu sidin mahimbau supaya memberdayaakan wan memanfaatakan Nanang Galuh nang tapilih jua melibatakan buhannya gasan mendukung program Pemerintah, tamasuk gasan mempromosiakan Kota banjarmasin maupun kegitan nang lainnya.
Finalis Nanang Galuh kelihatan tegang wayah menerima wan menjawab pertanyaan matan Dewan Juri nangkaya masalah kebudayaan, pariwisata Kota Banjarmasin, seputar Pilkada Kota Banjarmasin, Calon Gubernur wan Wakil Gubernur Kalimantan Selatan, tentang kepribadian, makna dari pakaian nang dipakai Galuh Banjar wan lainnya.
Suasana jadi tadiam wayah penjabat walikota Banjarmasin , HM Thamrin wan bini sidin naik panggung gasan menentuakan siapa nang jadi Nanang wan Galuh Banjar Kota Banjarmasin 2015 di Hotel G'Sign Banjarmasin, Sabtu (5/9) sekitar jam 01:30 Wita.
Thamrin nang mamingkuti selendang batulisan Nanang Banjar baputar diantara Yanuar Adam Benarqie wan Jamal Rufik. Wayah satumat, Thamrin menyematakan selendang Nanang di awak Yanuar. Langsung haja pendunkungnya bakuciak histeris. Buhannya langsung merayaakan kemenangan Yanuar.
Imbah tu giliran bini Thamrin nang memutari Nur Ismy wan Nina Nurlina. Imbah satumat sidin lalu menyematakan selendang Galuh Banjar ke pinggang Nur Ismy. Mahasiswi Fakultas Kedokteran Universitas Lambung Mangkurat ngini langsung mendadak kahimungan.
"Surprise wan kada manyangka ulun tapilih jadi galuh Banjar. Nangkaya mimpi haja. Banyak saingat berat," jar Ismy nang ditamui imbah penobatannya.
Atas kemenangan ngini Ismy handak bujur-bujur mempromosiakan pariwisata Kota Seribu Sungai keluar daerah. Kayaitu jua nang disampaiakan Yanuar nang jadi Nanang Banjarmasin 2015. "Bujur fantastis ulun tapilih jadi Nanang Banjar. Ngini kesempatan emas seumur hidup nang kada bulih ulun sia-siaakan," jarnya.
Kemenangan mahasiswa jurusan Ilmu Komunikasi FISIP Unlam ngini cukup pantas, marga prestasinya nang jua jadi juara I Duta Mahasiswa Genre Provinsi Kalsel sampai juara I Duta Mahasiswa Genre tingkat nasional.
Atas keberhasilan pasangan ngini buhannya dapat piala wan duit pembinaan dari mantan walikota Banjarmasin, H Muhidin.
Sementara ngitu, Nina Nurlina nang jadi wakil I Galuh Banjar jua dinobatakan jadi galuh terfavorit pilihan juri tamu. Gasan Nanang Banjar, nang jadi terfavorit didapatakan peserna paling anum, Nur Hidayat nang belum genap 17 tahun. Nina wan Hidayat dapat sepeda motor nang dibariakan mantan sekdako Banjarmasin, Zulfadli Gazali.
Diumumakan jua buhan pemenang Wakil I Galuh Banjar Nina Nurlina, Wakil II Yeni Rahmawati, Wakil III Rika Aulia, Wakil IV Irma Malinda wan Wakil V Annisa Haqiki. Lalu Wakil I Nanang Banjar Jamal Rufik, Wakil II Nur Hidayat, Wakil III M. Rizkoni, Wakil IV Afif Faturrahman wan Wakil V Fatan Fahriady.
Selain tamu matan buhan pejabat datang jua keluarga wan supporter finalis Nanang wan Galuh jua buhan utusan Nanang Galuh matan Kota Banjarbaru, Kab.Banjar, Batola jua runner up 2 Putri Kalsel wan Putri Kalsel terfavorit.
Ngini pemenang Nanang Galuh Banjarmasin 2015
Grandfinal pemilihan Nanang Galuh Banjar Kota Banjarmasin tahun 2015 sudah menemukan pemenang Nanang dan Galuh yaitu Yanuar Adam Benarqie dan Nur Ismi yang mendapatkan hadiah sepeda motor dan mantan Wali Kota Banjarmasin H. Muhidin serta hadiah lainnya.
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn min_Latn bjn_Latn bjn_Latn bjn_Latn